				|

		52014PC0083

			Prijedlog ODLUKE VIJEĆA o utvrđivanju stajališta koje se u ime Unije treba donijeti u okviru Međunarodne pomorske organizacije tijekom 66. sjednice Odbora za pomorsku sigurnost i zaštitu morskog okoliša o donošenju izmjena Priloga VI. MARPOL-u u pogledu odgode standarda emisija dušikovih oksida Tier III /* COM/2014/083 final - 2014/0042 (NLE) */

			   	OBRAZLOŽENJE
1.           UVOD
Ovaj prijedlog Komisije odnosi se na
utvrđivanje stajališta Unije na 66. sjednici Odbora IMO-a za pomorsku
sigurnost i zaštitu morskog okoliša u odnosu na izmjene Priloga VI.
Međunarodnoj konvenciji o sprečavanju onečišćenja s brodova
(MARPOL). Tim izmjenama Priloga VI. MARPOL-u, Pravila 13. stavka 5.1. uvodi se
petogodišnja odgoda uvođenja standarda emisija dušikovih oksida (NOx) Tier
III. Promjene su navedene u Prilogu 12. izvješću MEPC-a (MEPC 65/22). U
stavku 4.64. tog izvješća navodi se da će se te izmjene donijeti na 66.
MEPC-u.
2.           DONOŠENJE IZMJENA IMO-A
2.1.        Donošenje izmjena Priloga VI.
MARPOL-u u pogledu odgode standarda emisija dušikovih oksida Tier III.
Ti nacrti izmjena odobreni su na 65. sjednici
Odbora za pomorsku sigurnost i zaštitu morskog okoliša koji se sastao
između 13. i 17. svibnja 2013. te će se predložiti za donošenje na 66.
sjednici Odbora između 31. ožujka i 4. travnja 2014.
2.2.        Prihvaćanje i stupanje
na snagu
Nakon što Odbor za pomorsku sigurnost i zaštitu
morskog okoliša prihvati i donese izmjene, navedene izmjene podnijet će se
odgovarajućim ugovornim strankama kako bi one izrazile svoje
prihvaćanje obveza u skladu s tim izmjenama.
3.           ODGOVARAJUĆE
ZAKONODAVSTVO I NADLEŽNOST EU-A
Politika EU-a
Zaštita okoliša, koja je predmet izmjena MARPOL-a,
u zajedničkoj je nadležnosti prema Ugovoru o EU-u i u velikoj je mjeri
regulirana zakonodavstvom Unije. EU je s pomoću zakonodavstva i
dogovorenih ciljeva politike opsežno proveo svoje nadležnosti u području
politike kvalitete zraka i vode. Politika zaštite okoliša uključuje jasnu
posvećenost Unije poboljšanju kvalitete zraka i vode i na
međunarodnoj razini.
Cilj i temelj političkog okvira EU-a u
području kvalitete zraka, kako je navedeno kao primjer u Tematskoj strategiji
o onečišćenju zraka[1]
postizanje je znatnog napretka prema dugoročnim ciljevima EU-a o
očuvanju, zaštiti i unapređenju okoliša te zaštiti ljudskog zdravlja
(članak 191. stavak 1. UFEU-a), tj. „postići razinu kvalitete
zraka koja ne dovodi do značajnih negativnih učinaka i rizika za
ljudsko zdravlje i okoliš.” Taj cilj koji je prvi put postavljen u Šestom
akcijskom programu za zaštitu okoliša[2]
prije deset godina, potvrđen je u Sedmom akcijskom programu za zaštitu
okoliša kojeg je nedavno odobrio EU, a kojim se usmjerava razvoj politike EU-a
do 2020.[3].
te je nedavno prikazan u programu Čisti zrak za Europu koji je donijela
Komisija.[4]
Odgoda strožih standarda emisija dušikovih oksida
koji su primjenjivi u područjima kontrole emisija dušikovih oksida (NECA) negativno
bi utjecala na te ciljeve politike.
Zakonodavstvo EU-a
Postojećim zakonodavstvom obuhvaćen je
širok opseg onečišćivača, uključujući dušikove okside
(NOx) i širok opseg izvora uključujući sve načine prijevoza.
Direktivom o nacionalnim gornjim graničnim
vrijednostima emisija (2001/81/EZ)[5]
i Direktivom o kvaliteti zraka (2008/50/EZ)[6]
predviđaju se granične vrijednosti dušikovih oksida u zraku.
Direktivom o nacionalnim gornjim graničnim vrijednostima emisija zahtjeva
se da se emisije iz pomorskog prometa količinski odrede i prijave. Emisije
iz nacionalnog pomorskog prometa i međunarodnog prometa na unutarnjim
plovnim putovima uključene su u nacionalne granične vrijednosti
emisija. Međutim, ostale emisije iz međunarodnog pomorskog prometa
nisu uključene u granične vrijednosti, unatoč značajnom
učinku na kvalitetu zraka u EU-u. Izuzeće u obzir uzima ulogu IMO-a u
reguliranju tih emisija.  Stoga je potreba za vanjskim djelovanjem na te
emisije izričito prepoznata u članku 11. Direktive o nacionalnim
gornjim graničnim vrijednostima emisija koji glasi: „Kako bi se
ispunili ciljevi iz članka 1., Komisija i države članice se prema
potrebi, ne dovodeći u pitanje članak 300. Ugovora, bave bilateralnom
i multilateralnom suradnjom s trećim zemljama i relevantnim međunarodnim
organizacijama, kao što su UNECE, IMO, ICAO, uključujući razmjenu
podataka koji se tiču tehničkih i znanstvenih istraživanja i razvoja
i s ciljem poboljšanja osnova za olakšavanje smanjenja emisije.”
Međutim, u paketu mjera o kvaliteti
čistog zraka[7]
koji je Komisija donijela 18. prosinca 2013. potvrđuje se učinak
emisija pomorskog prometa na kvalitetu zraka na kopnu i troškovna
učinkovitost daljnjih mjera u tom sektoru. Emisije dušikovih oksida iz
pomorskog prometa izravno pridonose eutrofikaciji obalnih i morskih voda i
kopnenih staništa te formiranju (sekundarnih) čestica koje utječu na
zdravlje. Stoga bi se nerješavanjem  tog izvora zagađenja smanjila
mogućnost baltičkih zemalja i obalnih zemalja Sjevernog mora da ispune
ciljeve navedene u Okvirnoj Direktivi o vodama (2000/60/EZ)[8], Direktivi o pomorskoj
strategiji (2008/56/EZ)[9],
Direktivi o prirodnim staništima (92/43/EEZ)[10],
i Direktivi o pticama (79/409/EEZ)[11]
o ograničenju štetnih utjecaja na vodene i kopnene ekosustave,
uključujući od eutrofikacije.  Također bi se naškodilo njihovoj
mogućnosti ispunjivanja graničnih vrijednosti za PM10 i PM2,5
iz Direktive o kvaliteti zraka (2008/50/EZ) koje su utvrđene radi zaštite
ljudskog zdravlja.
Standardi emisija dušikovih oksida Tier III koji
su predmet tih mjera, još uvijek nisu izravno bili predmetom određenog
zakonodavstva Unije, ali njihovo trenutačno uređenje u okviru IMO-a,
u skladu s izmjenama Priloga VI. MARPOL-u iz 2008., smatra se potrebnim i u
skladu s cjelokupnim dogovorenim ciljevima politike EU-a. Konkretno,
produženjem datuma primjene ugrozila bi se mogućnost država članica
za korištenje NECA-a radi rješavanja problema onečišćenja zraka i
njegova učinka.
Odluka Vijeća
Članak 218. stavak 9. UFEU-a
odgovarajuća je pravna osnova za utvrđivanje stajališta EU-a koje
će se izraziti na sastanku i odnosi se na akte s pravnim učincima.
Odluka 66. MEPC-a na datum stupanja na snagu standarda emisija dušikovih oksida
Tier III ima obvezujući pravni učinak i njome će se odrediti
datum od kojega će se standardi emisija dušikovih oksida Tier III
primjenjivati na područja koja su određena kao područja kontrole
emisija dušikovih oksida za brodove svih stranaka iz Priloga VI. MARPOL-u
IMO-a.
              Sažetak
U pogledu odgovarajuće politike EU-a i
navedene pravne stečevine, Komisija smatra da je pitanje obuhvaćeno
navedenima izmjenama za koje se očekuje da će se donijeti na 66.
sjednici MEPC-a od važnosti za EU i da zahtjeva zajedničko stajalište koje
EU treba zauzeti i koje će u interesu Unije izraziti sve države
članice koje su zastupane u MEPC-u.
4.           ZAKLJUČAK
Komisija stoga predlaže Odluku Vijeća o
utvrđivanju stajališta koje se u ime Unije treba donijeti u vezi s
izmjenama citiranima u navedenom stavku 2.1. koje će se donijeti na 66.
sjednici Odbora za pomorsku sigurnost i zaštitu morskog okoliša.
2014/0042 (NLE)
Prijedlog
ODLUKE VIJEĆA
o utvrđivanju stajališta koje se u ime
Unije treba donijeti u okviru Međunarodne pomorske organizacije tijekom
66. sjednice Odbora za pomorsku sigurnost i zaštitu morskog okoliša o donošenju
izmjena Priloga VI. MARPOL-u u pogledu odgode standarda emisija dušikovih
oksida Tier III
VIJEĆE EUROPSKE UNIJE,
uzimajući u obzir Ugovor o funkcioniranju
Europske unije, a posebno njegov članak 192. stavak 1. i članak 218.
stavak 9.,
uzimajući u obzir prijedlog Europske
komisije,
budući da:
(1)        U prvoj izmjeni iz 2008.
Priloga VI. MARPOL-u određena je godina 2016. za datum primjene standarda
emisija dušikovih oksida (NOx) Tier III koji se primjenjuju na brodove
izgrađene nakon tog datuma i koji plove kroz područja kontrole
emisija dušikovih dioksida (NECA).
(2)       Odbor za pomorsku sigurnost i
zaštitu morskog okoliša Međunarodne pomorske organizacije na svojoj je 65.
sjednici održanoj u svibnju 2013. odobrio [nacrt] izmjena Priloga VI. MARPOL-u,
Pravila 13. stavka 5.1. Očekuje se donošenje izmjena na 66. sjednici
MEPC-a koja će se održati od 31. ožujka do 4. travnja 2014.
(3)       Izmjenama Priloga VI.
MARPOL-u, Pravila 13. stavka 5.1. u pogledu odgode standarda emisija dušikovih
oksida Tier III uvest će se petogodišnja odgoda njihova stupanja na snagu
te će one biti obvezujuće za stranke Priloga VI. MARPOL-u 6 mjeseci
nakon datuma njihova prihvaćanja u skladu s člankom 16. stavkom 2.
Konvencije o MARPOL-u.
(4)       Zaštita okoliša, koja je
predmet predloženih mjera, u velikoj je mjeri uređena zakonodavstvom
Unije. EU je opsežno proveo svoju nadležnost u području politike kvalitete
zraka i vode s pomoću zakonodavstva i dogovorenih ciljeva politike. Postojeće
zakonodavstvo obuhvaća širok opseg onečišćivača,
uključujući dušikove okside (NOx) i širok opseg izvora
uključujući sve načine prijevoza. Direktivom 2000/60/EZ o
uspostavi okvira za djelovanje Zajednice u području vodne politike[12], Direktivom 2008/56/EZ
o uspostavljanju okvira za djelovanje Zajednice u području politike
morskog okoliša[13],
Direktivom 92/43/EEZ o očuvanju prirodnih staništa i divlje faune i flore[14] i Direktivom 79/409/EEZ
o očuvanju divljih ptica[15]
određuju se ciljevi za ograničavanje štetnih utjecaja na vodene i
kopnene ekosustave uključujući eutrofikaciju čiji su glavni
pokretači dušikovi oksidi. Direktivom 2008/50/EZ o kvaliteti zraka i
čišćem zraku za Europu[16]
određuju se granične vrijednosti i ciljne vrijednosti za čestice
i ozon za koji su dušikovi oksidi prekursori.
(5)       Direktivom 2001/81/EZ o
nacionalnim gornjim granicama emisije[17]
zahtjeva se količinsko određivanje i prijavljivanje emisija iz
pomorskog prometa, prihvaćajući da se uređenje emisija iz
međunarodnog prometa (osim prometa na unutarnjim vodama) treba rješavati u
okviru IMO-a.
(6)       Člankom 11. zajedno s
člankom 1. Direktive 2001/81/EZ zahtjeva se od Komisije i država
članica da teže suradnji na međunarodnoj razini radi smanjenja
emisija određenih onečišćivača atmosfere,
uključujući NOx.
(7)       U pogledu cjelokupnih
dogovorenih ciljeva EU-a i pravne stečevine, odgoda standarda emisija
dušikovih emisija Tier III koji će se donijeti na 66. sjednici MEPC-a od
važnosti je za EU te zahtjeva zajedničko stajalište EU-a koje sve države
članice koje su zastupane u MEPC-u moraju zauzeti u interesu Unije.
(8)       Unija nije članica IMO-a
ni ugovorna stranka u dotičnim konvencijama i zakonicima. Stoga je
potrebno da Vijeće ovlasti države članice za izražavanje stajališta
koje je navedeno u nastavku, djelujući u interesu Unije.
DONIJELO JE OVU ODLUKU:
Članak 1.
1.           Stajalište koje Unija zauzima
na 66. sjednici Odbora IMO-a za pomorsku sigurnost i zaštitu morskog okoliša je
da se ona protivi donošenju izmjena Priloga VI. MARPOL-u, Pravilu 13. stavku 5.1.
kako je navedeno u Prilogu 12. dokumenta IMO-a MEPC 65/22.
2.           Stajalište Unije kako je
navedeno u stavku 1. izražavaju države članice koje su članice IMO-a
i koje zajednički djeluju u interesu Unije.
3.           Mogu se dogovoriti manje
promjene stajališta bez potrebe za izmjenom tog stajališta.
Članak 2.
Ova je Odluka upućena državama
članicama.
Sastavljeno u Bruxellesu
                                                                       Za
Vijeće
                                                                       Predsjednik
[1]               COM(2005) 446 završna verzija
[2]               SL L 242, 10.9.2002., str. 1.
[3]               Opći akcijski program Unije za okoliš „Živjeti
dobro unutar granica našeg planeta” COM (2012) 710 završna verzija.
[4]               COM(2013) 918 završna verzija
[5]               SL L 309, 27.11.2001., str. 22.
[6]               SL L 152, 11.6.2008., str. 1.
[7]           Svi relevantni dokumenti dostupni su na
http://ec.europa.eu/environment/air/clean_air_policy.htm.
[8]               SL L 327, 22.12.2000., str. 1.
[9]               SL L 164, 25.6.2008., str. 19.
[10]             SL L 206, 22.7.1992., str. 7.
[11]             SL L 103, 25.4.1979., str. 1.
[12]             SL L 327, 22.12.2000., str. 1.
[13]             SL L 164, 25.6.2008., str. 19.
[14]             SL L 206, 22.7.1992., str. 1.
[15]             SL L 103, 25.4.1979., str. 1.
[16]             SL L 152, 11.6.2008., str. 1.
[17]             SL L 309, 27.11.2001., str. 22.


               EUROPSKA KOMISIJA
            Bruxelles, 26.8.2015.
            COM(2015) 407 final
            2015/0181(NLE)
            Prijedlog
            ODLUKE VIJEĆA
            o utvrđivanju stajališta koje treba zauzeti u ime Europske unije u okviru Odbora za javnu nabavu o pristupanju Ukrajine Sporazumu o javnoj nabavi

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Dana 13. prosinca 2012. Ukrajina je podnijela zahtjev za pristupanje Sporazumu WTO-a o javnoj nabavi („SJN”). Dana 7. ožujka 2014., 28. listopada 2014., 27. travnja 2015., 27. svibnja 2015. i 29. lipnja 2015. dostavila je izmijenjene ponude o području primjene.

               Komisija je u ime Unije pregovarala o nizu obveza Ukrajine u pogledu otvaranja tržišta u dvostranim pregovorima i u okviru Odbora WTO-a za javnu nabavu („Odbor SJN-a”).

               Potom je Ukrajina dostavila završnu ponudu Odboru SJN-a. Sažetak završne ponude Ukrajine i Komisijina ocjena ponude navedeni su u nastavku.

               Odlukom se Komisiji omogućuje da u okviru Odbora SJN-a izrazi mišljenje Unije o pristupanju Ukrajine.

               •Dosljednost s postojećim odredbama politike u određenom području

               To je standardni postupak koji se primjenjuje kad Komisija u okviru Odbora SJN-a treba izraziti mišljenje Unije o pristupanju treće zemlje.

               •Dosljednost u odnosu na druge politike Unije

               Ne primjenjuje se.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Člankom 218. stavkom 9. Ugovora o funkcioniranju Europske unije (UFEU) utvrđeno je da, kada tijelo osnovano na temelju međunarodnog sporazuma treba donijeti odluku kojom će se proizvesti pravni učinci, Vijeće na prijedlog Komisije treba donijeti odluku kojom se utvrđuje stajalište koje treba donijeti u ime Unije. Na Odluku Odbora SJN-a kojom će se utvrditi uvjeti pristupanja Ukrajine primjenjuje se članak 218. stavak 9. UFEU-a jer odluku donosi tijelo osnovano na temelju međunarodnog sporazuma i imat će pravni učinak.

               •Supsidijarnost (za neisključivu nadležnost)

               EU ima isključivu nadležnost u trgovinskim pitanjima. Zajedničkim djelovanjem na razini Unije može se osigurati najbolji učinak poluge u odnosu na treće zemlje.

               •Proporcionalnost

               Ne primjenjuje se.

               •Odabir instrumenta

               Člankom 218. stavkom 9. Ugovora o funkcioniranju Europske unije (UFEU) utvrđeno je da, kada tijelo osnovano na temelju međunarodnog sporazuma treba donijeti odluku kojom će se proizvesti pravni učinci, Vijeće na prijedlog Komisije treba donijeti odluku kojom se utvrđuje stajalište koje treba donijeti u ime Unije.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija/provjera primjerenosti postojećeg zakonodavstva

               Ne primjenjuje se.

               •Savjetovanja s dionicima

               Ne primjenjuje se.

                •Prikupljanje i primjena stručnih znanja

               Ne primjenjuje se.

               •Procjena učinka

               Za pristupanje treće zemlje međunarodnom sporazumu kojeg je Unija stranka nije nužna procjena učinka.

               •Primjerenost propisa i pojednostavljivanje

               Ne primjenjuje se.

               •Temeljna prava

               Ne primjenjuje se.

               4.UTJECAJ NA PRORAČUN

               Nema.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

               Ne primjenjuje se.

               •Dokumenti s obrazloženjima (za direktive)

               Ne primjenjuje se.

               •Detaljno obrazloženje posebnih odredbi prijedloga

               Završna ponuda Ukrajine

               Obveze u pogledu pristupa tržištu (obuhvaćena tijela, roba, usluge i građevinske usluge)

               Pragovi

               Pragovi za različite priloge koje nudi Ukrajina odgovaraju uobičajenim pragovima koje primjenjuju stranke SJN-a.

               Tijela

               U Prilogu 1. („tijela središnje vlasti”) Ukrajina nudi iznimno velik broj tijela središnje vlasti, i to s pomoću pristupa koji se temelji na definiciji. U tom je Prilogu naveden okvirni popis tih tijela. Nisu navedene napomene o iznimkama ili zadrškama.

               U Prilogu 2. („tijela vlasti ispod središnje razine”) Ukrajina definicijom odobrava znatan broj tijela vlasti ispod središnje razine te navodi okvirni popis tih tijela. Nisu navedene napomene o iznimkama ili zadrškama.

               U Prilogu 3. („ostala tijela”) Ukrajina strankama SJN-a odobrava pristup nabavi subjekata u vrlo širokom sektoru komunalnih usluga, i to na temelju definicije i uključujući okvirni popis, kako zahtijeva EU.

               Potaknuta napomenom EU-a u Prilog 3. uvrstila je napomenu kojom se isključuje nabava od povezanih poduzeća ili zajedničkih pothvata.

               Roba

               Ukrajina u okviru Priloga 4. nudi svu robu koju su nabavila obuhvaćena tijela.

               Usluge

               Ukrajina u okviru Priloga 5. nudi sve usluge koje su nabavila obuhvaćena tijela uz nekoliko iznimaka koje se odnose na usluge međunarodnih arbitražnih sudova, međunarodne trgovačke arbitraže i rješavanja sporova u koje je uključeno tijelo za nabavu; usluge financijskih institucija u pogledu prikupljanja sredstava za zajmove i sredstava za početni kapital koje provodi tijelo za nabavu; usluge istraživanja i razvoja te financijske i povezane usluge koje pruža Nacionalna banka Ukrajine. Ta su isključenja ograničenog broja i ograničene naravi.

               Građevinske usluge

               Ukrajina u okviru Priloga 6. nudi cijelo područje 51 iz CPC privr. (Središnja klasifikacija proizvoda UN-a). Nije ponudila ugovore o koncesiji za radove.

               Opće napomene

               U Prilog 7. Ukrajina je uvrstila dvije napomene koje se odnose na nabavu građevinskih usluga koju provode diplomatska predstavništva u inozemstvu i nabavu povezanu sa zaštićenim papirom, novčanicama, kovanicama i osjetljivim dokumentima, od kojih ni jedna nije obuhvaćena ponudom Ukrajine.

               Zakonodavstvo Ukrajine

               Zakonodavstvo Ukrajine u području javne nabave nediskriminirajuće je. Ne postoje odredbe kojima se domaćoj robi ili dobavljačima daje povoljniji tretman nego što ga imaju strani dobavljači ili roba. Čini se da je zakonodavstvo Ukrajine o javnoj nabavi otvoreno, transparentno i nediskriminirajuće u skladu sa zahtjevima SJN-a.

               Komisijina ocjena ponude Ukrajine

               Završnom ponudom Ukrajine obuhvaćen je velik broj tijela središnje i nižih razina vlasti te subjekata koji posluju u sektoru komunalnih usluga, robe, usluga i građevinskih usluga. Stoga je ta ponuda zadovoljavajuća i prihvatljiva. Zakonodavstvo Ukrajine o javnoj nabavi u skladu je sa SJN-om.

               Zbog činjenice da Ukrajina u svom Prilogu 1. navodi iscrpan popis tijela, pristup roba, usluga, dobavljača i pružatelja usluga iz Ukrajine tržištu nabave EU-a treba biti kako je navedeno u točki 2. odjeljka 2. Priloga 1. EU-a, što znači pristup nabavi koju provode javni naručitelji središnje vlasti kako su navedeni u Prilogu 1.

               Preporuka

               Očekuje se da će se pristupanjem Ukrajine SJN-u dati vrlo pozitivan doprinos daljnjem otvaranju međunarodnog tržišta javne nabave proširenjem broja stranaka SJN-a i time poticanjem drugih zemalja da pristupe SJN-u. Komisija preporučuje da se ponuda koju je dostavila Ukrajina prihvati pod uvjetima koji su prethodno navedeni.

               Stoga se predlaže da se Komisiju ovlasti da u okviru Odbora za javnu nabavu izrazi stajalište Unije u korist pristupanja Ukrajine, koje će se odraziti u Odluci Odbora SJN-a o pristupanju Ukrajine.

               2015/0181 (NLE)

               Prijedlog

               ODLUKE VIJEĆA

               o utvrđivanju stajališta koje treba zauzeti u ime Europske unije u okviru Odbora za javnu nabavu o pristupanju Ukrajine Sporazumu o javnoj nabavi

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak, u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Dana 13. prosinca 2012. Ukrajina podnijela je zahtjev za pristupanje Sporazumu o javnoj nabavi („SJN”).

               (2)Obveze Ukrajine u pogledu područja primjene utvrđene su u njezinoj završnoj ponudi.

               (3)Završnom ponudom Ukrajine obuhvaćen je velik broj tijela središnje i nižih razina vlasti te subjekata koji posluju u sektoru komunalnih usluga, robe, usluga i građevinskih usluga. Stoga je ta ponuda zadovoljavajuća i prihvatljiva. Uvjeti pristupanja Ukrajine, kako su navedeni u Prilogu ovoj Odluci, bit će odraženi u odluci Odbora za javnu nabavu („Odbor SJN-a”) o pristupanju Ukrajine.

               (4)Očekuje se da će se pristupanjem Ukrajine SJN-u dati pozitivan doprinos daljnjem otvaranju međunarodnih tržišta javne nabave.

               (5)Člankom XXII. stavkom 2. SJN-a propisuje se da svaki član WTO-a može pristupiti Sporazumu pod uvjetima koji će se dogovoriti između tog člana i stranaka, pri čemu će ti uvjeti biti navedeni u odluci Odbora SJN-a.

               (6)Stoga je potrebno utvrditi stajalište koje treba zauzeti u ime Unije u okviru Odbora SJN-a u vezi s pristupanjem Ukrajine,

               DONIJELO JE OVU ODLUKU:

               Članak 1.

               Stajalište koje treba zauzeti u ime Europske unije u okviru Odbora za javnu nabavu jest da treba odobriti pristupanje Ukrajine Sporazumu o javnoj nabavi, pod posebnim uvjetima pristupanja utvrđenima u Prilogu ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

    ---documentbreak---

               EUROPSKA KOMISIJA
            Bruxelles, 26.8.2015.
            COM(2015) 407 final
            PRILOG

            Prijedlogu Odluke Vijeća
            o utvrđivanju stajališta koje treba zauzeti u ime Europske unije u okviru Odbora za javnu nabavu o pristupanju Ukrajine Sporazumu o javnoj nabavi

               PRILOG

               UVJETI EU-a ZA PRISTUPANJE UKRAJINE SPORAZUMU O JAVNOJ NABAVI

               Nakon pristupanja Ukrajine Sporazumu o javnoj nabavi, točka 2. odjeljka 2. („javni naručitelji središnje vlasti država članica EU-a”) u Prilogu 1. Dodatku 1. za Europsku uniju glasi kako slijedi:

               „2. Za robu, usluge, dobavljače i pružatelje usluga iz Izraela, Crne Gore, Republike Moldove i Ukrajine nabava koju provode sljedeći javni naručitelji središnje vlasti.”


               EUROPSKA KOMISIJA
            Bruxelles, 5.8.2015.
            COM(2015) 390 final
            2015/0170(NLE)
            Prijedlog
            ODLUKE VIJEĆA
            o stajalištu koje u ime Europske unije treba zauzeti u Odboru za pridruživanje u sastavu za trgovinu osnovanom Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane

               OBRAZLOŽENJE

               1.KONTEKST PRIJEDLOGA

               Razlozi i ciljevi prijedloga

               Priloženi prijedlog pravni je instrument za utvrđivanje stajališta Unije koje u njezino ime treba donijeti u tijelu osnovanom sporazumom o pridruživanju između Unije i treće zemlje. Osobito se odnosi na provedbu Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane („Sporazum”).

               Sporazum je potpisan 27. lipnja 2014. i privremeno se primjenjuje od 1. rujna 2014., dok ga ne ratificiraju države članice. Odlukom Vijeća 2014/492/EU od 16. lipnja 2014.
                  1
                odobreno je potpisivanje Sporazuma u ime Europske unije i Europske zajednice za atomsku energiju i njihovih država članica te privremena primjena određenih odredaba Sporazuma.

               Sporazumom je osnovan Odbor za pridruživanje u sastavu za trgovinu koji prati provedbu glave V. (Trgovina i pitanja povezana s trgovinom) Sporazuma i rješava s njim povezana pitanja. Da bi se osiguralo pravilno funkcioniranje mehanizma za rješavanje sporova, navedeni Odbor mora utvrditi popis arbitara, kako je predviđeno člankom 404. Sporazuma.

               Dosljednost s postojećim odredbama politike u predmetnom području politike

               Ovim se prijedlogom provodi zajednička trgovinska politika Unije prema zemljama istočnog partnerstva na temelju odredaba navedenog Sporazuma. Cilj je prijedloga uspostaviti potrebne institucionalne instrumente kojima će se Uniji i Republici Moldovi omogućiti učinkovito rješavanje bilateralnih sporova u pogledu primjene i tumačenja Sporazuma. U skladu je s pristupom Unije pravilima za rješavanje sporova dogovorenima ili provedenima u okviru sporazuma o slobodnoj trgovini s drugim trgovinskim partnerima.

               Dosljednost s drugim politikama Unije

               Ovaj je prijedlog u skladu s drugim vanjskim politikama Unije te ih nadopunjuje, a to posebno vrijedi za europsku politiku susjedstva i politiku razvojne suradnje u odnosu na Republiku Moldovu.

               2.Pravna osnova, supsidijarnost i proporcionalnost

               Pravna osnova

               Pravna osnova za utvrđivanje stajališta koje u ime Unije treba zauzeti u odborima osnovanima Sporazumom između Unije i Republike Moldove jest Ugovor o funkcioniranju Europske unije („UFEU”), a posebno njegov članak 207. stavak 4. u vezi s člankom 218. stavkom 9.

               Supsidijarnost (za neisključivu nadležnost)

               Zajednička trgovinska politika u skladu s člankom 3. UFEU-a definira se kao isključiva nadležnost Unije. Stoga načelo supsidijarnosti nije relevantno.

               Razmjernost

               Ovaj prijedlog nužan je radi provedbe međunarodnih obveza Unije utvrđenih Sporazumom s Republikom Moldovom.

               Odabir instrumenta

               Ovaj prijedlog u skladu je s člankom 218. stavkom 9. UFEU-a kojim se predviđa donošenje odluka u Vijeću. Ne postoji drugi pravni instrument kojim bi se moglo koristiti u svrhu postizanja ciljeva iz ovog prijedloga.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               Ex-post evaluacije / provjera primjerenosti postojećeg zakonodavstva

               Nije relevantno.

               Savjetovanja s dionicima

               Savjetovanja s dionicima nisu relevantna za ovaj prijedlog.

               Prikupljanje i primjena stručnog znanja

               Komisija je u obzir uzela podatke koje su države članice posljednjih godina dostavile u pogledu državljana zemalja Unije koji su primjereni za arbitre i kvalificirani postupati kao arbitri u sporovima pokrenutima u vezi s trgovinskim sporazumima Unije.

               Procjena učinka

               Prijedlog se odnosi na provedbu institucionalnih aspekata Sporazuma između Unije i Republike Moldove, a posebno njegove glave V. o trgovini i pitanjima povezanima s trgovinom. Prijedlog nema učinka na gospodarsku, socijalnu ili ekološku politiku Unije. Sporazum se privremeno primjenjuje od 1. rujna 2014., a njegova je provedba u ranoj fazi.

               Primjerenost propisa i pojednostavnjenje

               Sporazum između Unije i Republike Moldove ne podliježe postupcima Programa za primjerenost i učinkovitost propisa (REFIT); njime se ne podrazumijevaju nikakvi troškovi za mala i srednja poduzeća i ne pokreću pitanja s gledišta digitalnog okruženja.

               Temeljna prava

               Prijedlogom se ne utječe na zaštitu temeljnih prava.

               4.UTJECAJ NA PRORAČUN

               Nije relevantno.

               5.OSTALI ELEMENTI

               Planovi provedbe i mehanizmi praćenja, evaluacije i izvješćivanja

               Vijeće za pridruživanje EU – Republika Moldova redovito provjerava provedbu Sporazuma. Europska komisija također se obvezala da će Europskom parlamentu svake godine dostavljati izvješće o provedbi glave V. (Trgovina i pitanja povezana s trgovinom) Sporazuma, uključujući elemente obuhvaćene ovim prijedlogom.

               Dokumenti s obrazloženjima (za direktive)

               Nije relevantno.

               Detaljno obrazloženje posebnih odredbi prijedloga

               Cilj je prijedloga donošenje stajališta Unije u pogledu provedbe trgovinskog dijela Sporazuma između Unije i Republike Moldove. U glavu V. (Trgovina i pitanja povezana s trgovinom) navedenog Sporazuma uključeno je poglavlje 14. (Rješavanje sporova) kojim se predviđaju mehanizmi za rješavanje trgovinskih sporova između stranaka Sporazuma u vezi s primjenom ili tumačenjem trgovinskog dijela Sporazuma. Arbitražnim postupkom iz poglavlja 14. predviđa se da stranka koja je podnijela žalbu može zatražiti osnivanje arbitražnog vijeća za rješavanje bilateralnog spora. Člankom 404. Sporazuma utvrđuju se pravila za sastav arbitražnog vijeća. Sporazumom se predviđa sastavljanje popisa kvalificiranih osoba koje mogu obavljati dužnost arbitara. U skladu s tim, nacrt popisa arbitara koji su voljni i sposobni obavljati dužnost u arbitražnom vijeću bio je predmet rasprave s Vladom Republike Moldove te on sadržava pet kandidata arbitara iz Unije, pet kandidata arbitara iz Republike Moldove i pet državljana iz trećih zemalja koji mogu obavljati dužnost predsjednikâ arbitražnog vijeća. Popis će se upotrebljavati u slučajevima kada treba uspostaviti arbitražno vijeće.

               2015/0170 (NLE)

               Prijedlog

               ODLUKE VIJEĆA

               o stajalištu koje u ime Europske unije treba zauzeti u Odboru za pridruživanje u sastavu za trgovinu osnovanom Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 207. stavak 4. prvi podstavak u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Člankom 464. stavcima 3. i 4. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane („Sporazum”) predviđa se privremena primjena dijela Sporazuma, kako je odredila Unija.

               (2)Člankom 3. Odluke Vijeća 2014/492/EU
                  2
                utvrđuju se odredbe Sporazuma koje će se privremeno primjenjivati, uključujući odredbe o osnivanju i radu Odbora za pridruživanje u sastavu za trgovinu i rješavanju sporova. U skladu s člankom 464. stavkom 4. Sporazuma od 1. rujna 2014. na snazi je privremena primjena tih odredbi.

               (3)Člankom 404. stavkom 1. Sporazuma predviđa se da Odbor za pridruživanje u sastavu za trgovinu mora, kako je utvrđeno člankom 438. stavkom 4. Sporazuma, utvrditi popis osoba koje će obavljati dužnost arbitara u postupcima rješavanja sporova u roku od šest mjeseci od početka privremene primjene Sporazuma, u skladu s člankom 464. stavkom 5. Sporazuma.

               (4)U skladu s člankom 404. stavkom 1. Sporazuma nacrt popisa arbitara koji će obavljati dužnost u arbitražnom vijeću bio je predmet rasprave s Vladom Republike Moldove te on sadržava pet kandidata arbitara iz Unije, pet kandidata arbitara iz Republike Moldove i pet državljana iz trećih zemalja koji mogu obavljati dužnost predsjednikâ arbitražnog vijeća.

               (5)Stoga je primjereno utvrditi stajalište koje je u ime Unije potrebno donijeti u Odboru za pridruživanje u sastavu za trgovinu u pogledu popisa osoba koje će obavljati dužnost arbitara u rješavanju sporova,

               DONIJELO JE OVU ODLUKU:

               Članak 1.

               Stajalište koje u ime Unije treba zauzeti u Odboru za pridruživanje u sastavu za trgovinu u pogledu donošenja popisa osoba koje će obavljati dužnost arbitara u rješavanju sporova temelji se na nacrtu Odluke spomenutog Odbora, priloženom ovoj Odluci.

               Predstavnici Unije u Odboru za pridruživanje u sastavu za trgovinu mogu dogovoriti manje izmjene nacrta Odluke bez daljnje odluke Vijeća.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 260, 30.8.2014., str. 1.

                     (2)
                  Odluka Vijeća 2014/492/EU od 16. lipnja 2014. o potpisivanju, u ime Europske unije, i privremenoj primjeni Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane (SL L 260, 30.8.2014., str. 1.).

    ---documentbreak---

               EUROPSKA KOMISIJA
            Bruxelles, 5.8.2015.
            COM(2015) 390 final
            PRILOG

            Prijedlogu Odluke Vijeća
            o stajalištu koje u ime Europske unije treba zauzeti u Odboru za pridruživanje u sastavu za trgovinu osnovanom Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane

               PRILOG

               Prijedlogu Odluke Vijeća

               o stajalištu koje u ime Europske unije treba zauzeti u Odboru za pridruživanje u sastavu za trgovinu osnovanom Sporazumom o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane

               Nacrt

               ODLUKE BR. 1/2015 ODBORA ZA PRIDRUŽIVANJE EU – REPUBLIKA MOLDOVA U SASTAVU ZA TRGOVINU

               od ... 2015.

               o sastavljanju popisa arbitara iz članka 404. stavka 1. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane

               ODBOR ZA PRIDRUŽIVANJE U SASTAVU ZA TRGOVINU,

               uzimajući u obzir Sporazum o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, potpisan 27. lipnja 2014. u Bruxellesu, a posebno njegov članak 404. stavak 1.,

               budući da:

               (1)U skladu s člankom 464. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane („Sporazum”), od 1. rujna 2014. određeni dijelovi Sporazuma primjenjuju se privremeno, uključujući odredbu o sastavljanju popisa arbitara.

               (2)U skladu s člankom 404. stavkom 1. Sporazuma Odbor za pridruživanje u sastavu za trgovinu, kako je utvrđeno člankom 438. stavkom 4. Sporazuma, sastavlja popis od 15 osoba koje će obavljati dužnost arbitara,

               DONIO JE OVU ODLUKU:

               Članak 1.

               Popis arbitara koji mogu obavljati dužnost arbitara za potrebe članka 404. stavka 1. Sporazuma o pridruživanju između Europske unije i Europske zajednice za atomsku energiju i njihovih država članica, s jedne strane, i Republike Moldove, s druge strane, utvrđen je Prilogom ovoj Odluci.

               Članak 2.

               Ova Odluka stupa na snagu na dan donošenja.

               Sastavljeno u …

                        Za Odbor za pridruživanje

                        u sastavu za trgovinu

                        Predsjednik

               PRILOG

               POPIS ARBITARA IZ ČLANKA 404. STAVKA 1. SPORAZUMA

               Arbitri koje je predložila Republika Moldova

               1.Sergiu BĂIEŞU

               2.Eduard SERBENCO

               3.Lilia GRIBINCEA

               4.Octavian CAZAC

               5.Mihail BURUIANĂ

               Arbitri koje je predložila Europska unija

               1.Claus–Dieter EHLERMANN

               2.Giorgio SACERDOTI

               3.Jacques BOURGEOIS

               4.Pieter Jan KUIJPER

               5.Ramon TORRENT

               Predsjednici

               1.David UNTERHALTER (Južna Afrika)

               2.Merit JANOW (Sjedinjene Države)

               3.
                     William DAVEY (Sjedinjene Države)

               4.
                     Leora BLUMBERG (Južna Afrika)

               5.
                     Helge SELAND (Norveška)


               EUROPSKA KOMISIJA
            Bruxelles, 8.5.2017.
            COM(2017) 214 final
            2017/0091(NLE)
            Prijedlog
            ODLUKE VIJEĆA
            o utvrđivanju stajališta koje u ime Europske unije treba donijeti na Skupštini stranaka Sporazuma o ribarstvu južnog Indijskog oceana (SIOFA) i o stavljanju izvan snage Odluke 14404/12

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Odlukom Vijeća 2008/780/EZ
                  1
                Unija je odobrila Sporazum o ribarstvu južnog Indijskog oceana (Sporazum), kojim je uspostavljena Skupština stranaka Sporazuma o ribarstvu južnog Indijskog oceana (SIOFA). U okviru SIOFA-e Skupština stranaka odgovorna je za donošenje mjera oblikovanih kako bi se osiguralo dugoročno očuvanje i održivo iskorištavanje ribolovnih resursa na području primjene SIOFA-e te zaštitili morski ekosustavi u kojima se ti resursi nalaze. Te mjere mogu za Uniju postati obvezujuće.

               Stajalište koje u ime Unije treba donijeti u RFMO-ovima trenutačno se utvrđuje u skladu s dvostupanjskim pristupom. Odlukom Vijeća utvrđuju se vodeća načela i smjernice stajališta Unije na višegodišnjoj osnovi, uzimajući u obzir da se ono nakon toga usklađuje za svaku godišnju Skupštinu stranaka na temelju neslužbenih dokumenata Komisije o kojima će raspravljati radna skupina Vijeća.

               U pogledu Skupštine stranaka SIOFA-e Odlukom Vijeća 14404/12 od 5. listopada 2012. predviđa se revizija stajališta Unije prije godišnje Skupštine 2017. Stoga se ovim prijedlogom nastoji utvrditi stajalište Unije u okviru SIOFA-e za razdoblje od 2017. do 2021. te na taj način zamijeniti Odluku Vijeća 14404/12 od 5. listopada 2012., kojom je obuhvaćeno razdoblje od 2012. do 2016.

               •Dosljednost s postojećim odredbama politike u određenom području

               Revizijom se žele ugraditi načela i smjernice nove zajedničke ribarstvene politike (ZRP) kako je utvrđeno u Uredbi (EU) br. 1380/2013 Europskog parlamenta i Vijeća
                  2
               , uzimajući u obzir i ciljeve Komunikacije Komisije o vanjskoj dimenziji ZRP-a
                  3
               . Osim toga, stajalište Unije usklađeno je s Ugovorom iz Lisabona.

               Kao što je to slučaj s trenutačnim stajalištem, sljedeće stajalište sadržava opća načela i smjernice u mjeri u kojoj je to potrebno s obzirom na posebnosti SIOFA-e. Nadalje, na zahtjev država članica uvodi se standardni postupak za godišnje utvrđivanje stajališta Unije.

               •Dosljednost u odnosu na druge politike Unije

                  Nije primjenjivo

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

               Sljedeća odluka temelji se na Ugovoru o funkcioniranju Europske unije, a posebno članku 43. stavku 2. u vezi s člankom 218. stavkom 9., kojim se predviđa da Vijeće na prijedlog Komisije donosi odluku o utvrđivanju stajališta koja u ime Unije treba donijeti tijelo osnovano na temelju sporazuma kada je to tijelo pozvano donositi akte koji proizvode pravne učinke. To se primjenjuje na stajalište koje u ime Unije treba donijeti Komisija u okviru Skupštine stranaka SIOFA-e.

               Uredba (EU) br. 1380/2013 Europskog parlamenta i Vijeća pravna je osnova za utvrđivanje načela koja će se odraziti u ovom stajalištu.

               Sljedećom odlukom, kojom je obuhvaćeno razdoblje od 2017. do 2021., zamjenjuje se Odluka Vijeća 14404/12, kojom je obuhvaćeno razdoblje od 2012. do 2016.

               •Supsidijarnost (za neisključivu nadležnost)

                  Nije primjenjivo

               •Proporcionalnost

                  Nije primjenjivo

               •Odabir instrumenta

               U skladu s člankom 218. stavkom 9. Ugovora o funkcioniranju Europske unije, stajalište koje u ime Unije treba donijeti u regionalnim organizacijama za upravljanje ribarstvom kada su pozvane donositi akte koji proizvode pravne učinke, uz iznimku akata kojima se dopunjuje ili mijenja njihov institucijski okvir, mora biti doneseno odlukom Vijeća na prijedlog Komisije.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Ex post evaluacija / provjera primjerenosti postojećeg zakonodavstva

                  Nije primjenjivo

               •Savjetovanja s dionicima

                  Nije primjenjivo

               •Prikupljanje i primjena stručnih znanja

                  Nije primjenjivo

               •Procjena učinka

                  Nije primjenjivo

               •Primjerenost propisa i pojednostavnjenje

                  Nije primjenjivo

               •Temeljna prava

                  Nije primjenjivo

               4.UTJECAJ NA PRORAČUN

                  Nije primjenjivo

               5.OSTALI ELEMENTI

               •Planovi provedbe i mehanizmi praćenja, evaluacije i izvješćivanja

                  Nije primjenjivo

               •Dokumenti s obrazloženjima (za direktive)

                  Nije primjenjivo

               •Detaljno obrazloženje posebnih odredbi prijedloga

                  Nije primjenjivo

               2017/0091 (NLE)

               Prijedlog

               ODLUKE VIJEĆA

               o utvrđivanju stajališta koje u ime Europske unije treba donijeti na Skupštini stranaka Sporazuma o ribarstvu južnog Indijskog oceana (SIOFA) i o stavljanju izvan snage Odluke 14404/12

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 43. stavak 2. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Člankom 38. Ugovora o funkcioniranju Europske unije u vezi s njegovim člankom 39. stavkom 1. točkom (d) predviđa se da je jedan od ciljeva zajedničke ribarstvene politike osigurati dostupnost opskrbe.

               (2)Člankom 2. Uredbe (EU) br. 1380/2013 Europskog parlamenta i Vijeća
                  4
                predviđa se da se zajedničkom ribarstvenom politikom osigurava da su aktivnosti u ribarstvu i akvakulturi dugoročno ekološki održive i da se njima upravlja na način koji je u skladu s ciljevima postizanja gospodarskih i društvenih koristi te koristi za zapošljavanje i doprinosa dostupnosti opskrbe hranom. Osim toga predviđa se da se u okviru zajedničke ribarstvene politike primjenjuje predostrožni pristup upravljanju ribarstvom i nastoji osigurati da se iskorištavanjem živih morskih bioloških resursa obnavlja populacija ulovljenih vrsta i održava iznad razina koje mogu proizvesti najveći održivi prinos. Njome se predviđa i da Unija nastoji poduzimati mjere upravljanja i očuvanja koje se temelje na najboljim dostupnim znanstvenim savjetima, promicati ribolovne metode koje pridonose selektivnijem ribolovu i izbjegavanju te smanjenju, koliko je moguće, neželjenog ulova, baviti se ribolovom s manjim utjecajem na morski ekosustav i ribolovne resurse te postupno eliminirati odbačeni ulov. Osim toga, člankom 28. Uredbe (EU) br. 1380/2013 izričito se predviđa da Unija ta načela primjenjuje u svojoj vanjskoj politici.

               (3)Odlukom Vijeća 2008/780/EZ
                  5
                Unija je sklopila Sporazum o ribarstvu južnog Indijskog oceana (SIOFA). Skupština stranaka SIOFA-e odgovorna je za donošenje mjera oblikovanih kako bi se osiguralo dugoročno očuvanje i održivo iskorištavanje ribolovnih resursa primjenom predostrožnog pristupa i ekosustavnog pristupa upravljanju ribarstvom te kako bi se na temelju toga zaštitili morski ekosustavi u kojima se ti resursi nalaze. Te mjere trebaju za Uniju postati obvezujuće.

               (4)Vijeće je 5. listopada 2012. donijelo Odluku 14404/12 o utvrđivanju stajališta Unije koje treba donijeti u okviru Sporazuma o ribarstvu južnog Indijskog oceana (SIOFA).

               (5)Odlukom 14404/12 predviđa se da se u njoj utvrđeno stajalište treba revidirati najkasnije do godišnje Skupštine stranaka SIOFA-e 2017. Stoga je primjereno staviti izvan snage Odluku 14404/12 i zamijeniti je novom odlukom.

               (6)Zbog promjenjive prirode ribolovnih resursa na području primjene SIOFA-e i posljedične potrebe da se stajalištem Unije uzme u obzir novi razvoj događanja, uključujući statističke, biološke i druge podatke koji se predstavljaju prije ili tijekom godišnje Skupštine stranaka, za godišnje utvrđivanje stajališta Unije potrebno je utvrditi postupke u skladu s načelom lojalne suradnje među institucijama Unije sadržanim u članku 13. stavku 2. UEU-a.

               (7)Komisija u skladu s člankom 218. i člankom 3. stavkom 1. UFEU-a zastupa EU na godišnjoj Skupštini stranaka SIOFA-e. Stoga je ova Odluka upućena Komisiji,

               DONIJELO JE OVU ODLUKU:

               Članak 1.

               Stajalište koje treba zauzeti Europska unija na godišnjoj Skupštini stranaka SIOFA-e kada je to tijelo pozvano donositi odluke koje imaju pravni učinak utvrđeno je u Prilogu I.

               Članak 2.

               Godišnje utvrđivanje stajališta Unije na godišnjoj Skupštini stranaka SIOFA-e provodi se u skladu s Prilogom II.

               Članak 3.

               Stajalište Unije utvrđeno u Prilogu I. Vijeće ocjenjuje i, ako je potrebno, revidira na prijedlog Komisije najkasnije do godišnje Skupštine stranaka SIOFA-e 2022.

               Članak 4.

               Odluka 14404/12 stavlja se izvan snage.

               Članak 5.

               Ova je Odluka upućena Europskoj komisiji.

               Sastavljeno u Bruxellesu

                     Za Vijeće

                     Predsjednik

                     (1)
                  SL L 268, 9.10.2008., str. 27.

                     (2)
                  Uredba (EU) br. 1380/2013 Europskog parlamenta i Vijeća o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (3)
                  COM(2011)424, 13.7.2011.

                     (4)
                  Uredba (EU) br. 1380/2013 Europskog parlamenta i Vijeća o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

                     (5)

                        Odluka Vijeća 2008/780/EZ od 29. studenoga 2008. o sklapanju, u ime Europske unije, Sporazuma o ribarstvu južnog Indijskog oceana (SL L 268, 9.10.2008., str. 27.).

    ---documentbreak---

               EUROPSKA KOMISIJA
            Bruxelles, 8.5.2017.
            COM(2017) 214 final
            PRILOZI

               PrijedloguODLUKE VIJEĆA
            o utvrđivanju stajališta koje u ime Europske unije treba donijeti na Skupštini stranaka Sporazuma o ribarstvu južnog Indijskog oceana (SIOFA) i o stavljanju izvan snage Odluke 14404/12

               PRILOG I.

               Stajalište Unije na Skupštini stranaka Sporazuma o ribarstvu južnog Indijskog oceana

               (1)Načela

               Unija u okviru SIOFA-e:

               a)
                     osigurava da su mjere donesene unutar Skupštine stranaka SIOFA-e u skladu s ciljevima i načelima Unije utvrđenima u okviru zajedničke ribarstvene politike, posebno primjenom predostrožnog pristupa i s pomoću ciljeva povezanih s najvećim održivim prinosom kako je utvrđeno člankom 2. stavkom 2. Uredbe (EU) br. 1380/2013, kako bi se promicala primjena pristupa upravljanju ribarstvom temeljenog na ekosustavu kojim se ograničava utjecaj ribolovnih aktivnosti na okoliš, kako bi se u najvećoj mogućoj mjeri izbjegao i smanjio neželjeni ulov i postupno eliminirao odbačeni ulov te kako bi se na najmanju moguću mjeru smanjio utjecaj ribolovnih aktivnosti na morski ekološki sustav, te promicanjem gospodarski održivog i konkurentnog ribolova Unije kako bi se osigurao primjeren životni standard onima koji ovise o ribolovnim aktivnostima vodeći računa o interesima potrošača;

               b)
                     osigurava da su mjere donesene u okviru Skupštine stranaka SIOFA-e u skladu s ciljevima SIOFA-e;

               c)
                     osigurava da su mjere donesene u okviru Skupštine stranaka SIOFA-e usklađene s međunarodnim pravom, a posebno s odredbama Konvencije UN-a o pravu mora, Sporazuma UN-a o očuvanju i upravljanju pograničnim ribljim stokovima i vrlo migratornim ribljim stokovima, Sporazuma o promicanju usklađivanja ribarskih plovila na otvorenom moru s međunarodnim mjerama za očuvanje i upravljanje i Sporazuma o mjerama države luke Organizacije za hranu i poljoprivredu iz 2009.;

               d)
                     promiče stajališta koja su dosljedna s onima koja su zauzeta u okviru drugih regionalnih organizacija za upravljanje ribarstvom i, prema potrebi, s regionalnim konvencijama o moru na istom području;

               e)
                     nastoji ostvariti sinergiju s politikom koju Unija provodi kao dio svojih bilateralnih odnosa u području ribarstva s trećim zemljama i osigurava usklađenost s njezinim drugim politikama, posebno s onima koje se odnose na vanjske odnose, okoliš, trgovinu, razvoj, istraživanje i inovacije te s drugima;

               f)
                     osigurava poštovanje međunarodnih obveza Unije;

               g)
                     slijedi Zaključke Vijeća od 19. ožujka 2012. o Komunikaciji o vanjskoj dimenziji zajedničke ribarstvene politike
                  1
               ;

               h)
                     nastoji na temelju istih načela i standarda koji se primjenjuju u okviru prava Unije stvoriti ujednačene uvjete za flotu Unije na području primjene SIOFA-e te promicati ujednačenu provedbu rezolucija i preporuka.

               (2)Smjernice

               Unija prema potrebi nastoji podupirati donošenje sljedećih mjera od strane Skupštine stranaka SIOFA-e:

               a)
                     mjere za očuvanje ribolovnih resursa i upravljanje njima na području primjene SIOFA-a koje se temelje na najboljim dostupnim znanstvenim savjetima, uključujući ukupni dopušteni ulov (TAC-ovi) i kvote ili reguliranje napora za vrste koje regulira Skupština stranaka SIOFA-e, čime bi se ostvarila ili održala stopa iskorištavanja kojom se osigurava najveći održivi prinos na temelju propisa za kontrolu ulova najkasnije do 2020.;

               b)
                     prema potrebi, razmotrit će se posebne mjere za stokove koji su izloženi prelovu kako bi ribolovni napor bio u skladu s dostupnim ribolovnim mogućnostima i kako bi se očuvali morski ekosustavi;

               c)
                     mjere praćenja, kontrole i nadzora na području primjene SIOFA-e kako bi se osigurala učinkovitost kontrole i usklađenost s mjerama donesenima u okviru Skupštine stranaka SIOFA-e, uključujući provedbu sustava za praćenje plovila SIOFA-e;

               d)
                     mjere za sprečavanje nezakonitih, neprijavljenih i nereguliranih ribolovnih aktivnosti, odvraćanje od njih i njihovo zaustavljanje na području primjene SIOFA-e, uključujući popis plovila koja obavljaju takav ribolov i mjere države luke;

               e)
                     mjere za smanjenje negativnog utjecaja ribolovnih aktivnosti na morsku bioraznolikost, uključujući morske ptice, i zaštitne mjere za osjetljive morske ekosustave na području primjene SIOFA-e u skladu s Rezolucijama Opće skupštine Ujedinjenih naroda i za morske ekosustave, koje obuhvaćaju mjere za najveće moguće izbjegavanje i smanjivanje neželjenog ulova, uključujući ulov ekološki važnih vrsta, i mjere za postupno eliminiranje odbačenog ulova;

               f)
                     mjere kojima je cilj zabrana ribolova koji se obavlja samo radi izlova peraja morskog psa uz zahtjev da se svi morski psi moraju iskrcati s perajama prirodno povezanima s trupom;

               g)
                     razvoj zajedničkih pristupa s ostalim regionalnim organizacijama za upravljanje ribarstvom koje su uključene u upravljanje ribarstvom na području primjene SIOFA-e;

               h)
                     podupiranje uspostave promatračkog programa stvaranjem i sudjelovanjem u izradi odgovarajućeg sustava promatranja;

               i)
                     potpora provedbi redovitih revizija radi pravovremene ocjene uspješnosti SIOFA-e i provedba njezinih preporuka;

               j)
                     mjere za srednjoročno osiguravanje uravnoteženije preraspodjele proračuna SIOFA-e;

               k)
                     dodatne tehničke mjere koje se temelje na savjetima pomoćnih tijela koja je uspostavila Skupština stranaka SIOFA-e.

               PRILOG II.

               Godišnje utvrđivanje stajališta Unije koje treba zauzeti
                  na godišnjoj Skupštini stranaka Sporazuma o ribarstvu južnog Indijskog oceana

               Prije svake godišnje Skupštine stranaka SIOFA-a poduzimaju se potrebni koraci kako bi se osiguralo da se stajalištem koje se izražava u ime Unije uzimaju u obzir najnoviji statistički, biološki i drugi relevantni podaci dostavljeni Europskoj komisiji, u skladu s načelima i smjernicama određenima u Prilogu I.

               U tu svrhu i na temelju tih podataka Europska komisija Vijeću ili njegovim pripremnim tijelima prije svake godišnje Skupštine stranaka SIOFA-a pravovremeno dostavlja pisani dokument u kojem se utvrđuju detalji prijedloga utvrđivanja stajališta Unije za raspravu i prihvaćanje.

               Ako tijekom daljnjih sastanaka, uključujući sastanke na licu mjesta, nije moguće postići dogovor kako bi se stajalištem Unije uzeli u obzir novi elementi, pitanje se upućuje Vijeću ili njegovim pripremnim tijelima.

                     (1)
                  vidi dok. 7086/12 PECHE 66


               EUROPSKA KOMISIJA
            Bruxelles, 7.4.2017.
            COM(2017) 166 final
            2017/0077(NLE)
            Prijedlog
            ODLUKE VIJEĆA
            o stajalištu koje treba donijeti u ime Europske unije u pogledu prijedloga za izmjenu dodataka Konvenciji o zaštiti migratornih vrsta divljih životinja s obzirom na dvanaesto zasjedanje Konferencije stranaka

               OBRAZLOŽENJE

               1.KONTEKST PRIJEDLOGA

               •Razlozi i ciljevi prijedloga

               Cilj Konvencije o zaštiti migratornih vrsta divljih životinja (poznata i kao CMS ili Bonnska konvencija) zaštita je kopnenih, morskih i ptičjih migratornih vrsta na području njihova rasprostranjenja. Riječ je o međuvladinom ugovoru o zaštiti divljih biljnih i životinjskih vrsta i njihovih staništa na globalnoj razini, sklopljenom pod pokroviteljstvom Programa Ujedinjenih naroda za okoliš. Europska unija stranka je Konvencije o zaštiti migratornih vrsta divljih životinja od 1. studenoga 1983.
                  1

               Migratorne vrste koje treba zaštititi navedene su u dodacima I. (ugrožene vrste) i II. (vrste koje trebaju biti predmet sporazumâ) Konvenciji.

               Konferencija stranaka tijelo je Konvencije za donošenje odluka s ovlastima za procjenu statusa zaštite migratornih vrsta i slijedom toga za izmjenu dodataka I. i II. Konvenciji.

               U skladu s člankom XI. Konvencije svaka stranka može predložiti izmjene. Devedeset dana nakon zasjedanja Konferencije stranaka na kojem je donesena, izmjena dodataka stupa na snagu za sve stranke, osim za one koje izraze zadršku.

               Dvanaesto zasjedanje Konferencije stranaka Konvencije održat će se u Manili (Filipini) od 22. do 28. listopada 2017. Predloženo je da Unija za to zasjedanje izradi prijedlog za izmjenu Dodatka II. Konvenciji kako bi se povećala zaštita dviju vrsta ptica, točnije vrsta Lanius excubitor excubitor i Lanius minor, na području njihove rasprostranjenosti, uključujući područja izvan Unije, na temelju sljedećeg: (1) uvrštavanje tih vrsta znanstveno je utemeljeno; (2) takvo je uvrštavanje u skladu sa zakonodavstvom EU-a; te (3) Unija se obvezala podržavati međunarodnu suradnju u području zaštite biološke raznolikosti. Stoga Vijeće treba donijeti odluku u svrhu utvrđivanja stajališta koje treba donijeti u ime Unije s obzirom na dvanaesto zasjedanje Konferencije stranaka u pogledu prijedloga za izmjenu.

               U skladu s člankom XI. stavkom 3. Tajništvo Konvencije odredilo je da je rok za podnošenje prijedloga za izmjenu 25. svibnja 2017.

               Prije dvanaestog zasjedanja Konferencije stranaka Tajništvo Konvencije može izvijestiti o prijedlozima drugih stranaka za izmjenu dodataka I. i II. Konvenciji, za što može biti potrebna odluka o utvrđivanju stajališta u ime Unije u pogledu tih prijedloga.

               •Dosljednost s postojećim odredbama politike u određenom području

               Za taj prijedlog ne bi bile potrebne izmjene prava Unije jer se odnosi na dvije vrste koje su već primjereno zaštićene pravom Unije, posebno Direktivom o pticama
                  2
               .

               •Dosljednost u odnosu na druge politike Unije

                  Prijedlog je u skladu sa Sedmim programom djelovanja za okoliš
                     3
                   i Strategijom EU-a o biološkoj raznolikosti do 2020.
                     4
                  , a posebno s njezinim ciljem 6.: doprinosom sprečavanju gubitka biološke raznolikosti na svjetskoj razini.

               2.PRAVNA OSNOVA, SUPSIDIJARNOST I PROPORCIONALNOST

               •Pravna osnova

                  Prijedlog se donosi u skladu s člankom 192. stavkom 1. zajedno s člankom 218. stavkom 9. UFEU-a.

               3.REZULTATI EX POST EVALUACIJA, SAVJETOVANJA S DIONICIMA I PROCJENE UČINAKA

               •Prikupljanje i primjena stručnih znanja

                  Francuska je u ime Unije preko stručne skupine za direktive o pticama i o staništima podnijela na razmatranje nacrt izmjena sadržanih u ovom prijedlogu. Nakon toga uslijedila je neslužbena razmjena preliminiranih stajališta s državama članicama.

               4.UTJECAJ NA PRORAČUN

                  Nije primjenjivo.

               5.OSTALI DIJELOVI

               •Planovi provedbe i mehanizmi praćenja, evaluacije i izvješćivanja

                  Prijedlogom se ne uvode novi zahtjevi u pogledu praćenja ili izvješćivanja. Svi planovi provedbe i mehanizmi njezina praćenja bili bi dio redovitih aktivnosti planiranja i izvješćivanja u skladu s Konvencijom.

               2017/0077 (NLE)

               Prijedlog

               ODLUKE VIJEĆA

               o stajalištu koje treba donijeti u ime Europske unije u pogledu prijedloga za izmjenu dodataka Konvenciji o zaštiti migratornih vrsta divljih životinja s obzirom na dvanaesto zasjedanje Konferencije stranaka

               VIJEĆE EUROPSKE UNIJE,

               uzimajući u obzir Ugovor o funkcioniranju Europske unije, a posebno njegov članak 192. stavak 1. u vezi s člankom 218. stavkom 9.,

               uzimajući u obzir prijedlog Europske komisije,

               budući da:

               (1)Kao stranka Konvencije o zaštiti migratornih vrsta divljih životinja („Konvencija”) kako je odobrena Odlukom Vijeća 82/461/EEZ
                  5
               , Unija može predlagati izmjene dodataka Konvenciji u kojima se navode vrste koje treba zaštititi.

               (2)Konferencija stranaka tijelo je Konvencije za donošenje odluka, a ovlasti koje su joj dodijeljene uključuju nadležnost za procjenu statusa zaštite migratornih vrsta i slijedom toga izmjene dodataka I. i II. Konvenciji.

               (3)Čini se da bi uvrštavanje vrsta Lanius excubitor excubitor i Lanius minor u Dodatak II. bilo znanstveno utemeljeno, u skladu sa zakonodavstvom Unije te s predanošću Unije u području međunarodne suradnje radi zaštite biološke raznolikosti.

               (4)S obzirom na dvanaesto zasjedanje Konferencije stranaka, koje će se održati u Manili (Filipini) od 22. do 28. listopada 2017., Unija bi trebala predložiti izmjenu Dodatka II. uvrštavanjem vrsta Lanius excubitor excubitor i Lanius minor.

               (5)Te prijedloge treba priopćiti Tajništvu Konvencije,

               DONIJELO JE OVU ODLUKU:

               Članak 1.

               S obzirom na dvanaesto zasjedanje Konferencije stranaka Konvencije o zaštiti migratornih vrsta divljih životinja, Komisija se ovlašćuje da u ime Unije podnese prijedlog za izmjenu Dodatka II. Konvenciji uvrštavanjem vrsta Lanius excubitor excubitor i Lanius minor.

               Komisija će priopćiti te prijedloge Tajništvu Konvencije.

               Članak 2.

               Ova Odluka stupa na snagu na dan donošenja.

               Sastavljeno u Bruxellesu

                     Za Vijeće

                     Predsjednik

                     (1)
                  Odluka Vijeća 82/461/EEZ od 24. lipnja 1982. o sklapanju Konvencije o zaštiti migratornih vrsta divljih životinja, SL L 210, 24.6.1982., str. 10.

                     (2)
                  Direktiva Vijeća 79/409/EEZ od 2. travnja 1979. o zaštiti divljih ptica, SL L 103, 25.4.1979., str. 1.

                     (3)
                  Odluka br. 1386/2013/EU Europskog parlamenta i Vijeća od 20. studenoga 2013. o Općem programu djelovanja Unije za okoliš do 2020. „Živjeti dobro unutar granica našeg planeta” SL L 354, 28.12.2013., str. 171.

                     (4)
                  COM(2011) 244 final „Naše životno osiguranje, naš prirodni kapital: strategija EU-a o biološkoj raznolikosti do 2020.”

                     (5)
                  Odluka Vijeća 82/461/EEZ od 24. lipnja 1982. o sklapanju Konvencije o zaštiti migratornih vrsta divljih životinja, (SL L 210, 24.6.1982., str. 10.).